钦定古今图书集成/理学汇编/字学典/第107卷 > 李建中
## 钦定古今图书集成/理学汇编/字学典/第107卷 > 李建中

按《宋史》本传：“李建中，字得中，其先京兆人，祖稠，避地
入蜀。建中幼好学，太平兴国八年进士甲科，景德中，
进金部员外郎。性简静，恬于荣利。前后三求，掌西京
留司御史台。爱洛中风土，就构园池，号曰静居。好吟
咏，每游山水，多留题，自称岩夫民伯。善书札，行笔尢
工，多构新体，草、隶、篆、籀、八分亦妙，人多摹习，争取以”
为楷法。尝手写郭忠恕《汗简集》，皆科斗文字，有诏嘉
奖。

按《宣和书谱》：“李建中善篆、籀、草、隶、八分，于真、行尤精。”
观其字体，初效王羲之，而气格不减徐浩。当时士大
夫得其笔迹，莫不争藏，以为楷法。处士唐异善书，世
称其“与建中相为左右。论书者以为尚有五代衰陋
之气”，盖以其作字淳厚，不飘逸致然。今御府所藏行
书四千题诗、《雪花诗》《韩见素致仕》等诗，画屏等诗，
按《后山丛谈》，“李西台书学张从申”

按《墨池编》：“建中恬于进取，求掌西京留司御史，至今
谓之李西台。草、隶、篆、籀、八分皆工，真、行尢精。”

按《王氏法书苑》：“李建中善古文、八分行书，尝得古文
《孝经》，研翫临学，遂尽其势。”